**Datum: 15.04.2024. SAOPŠTENJE ZA MEDIJE**

**„Sve smo mi heroine“ – konferencija o temama važnim za svaku ženu**

*Konferencija „Sve smo mi heroine“ održaće se u srijedu 17. aprila ove godine u Domu Omladine s početkom u 18 časova, a prijatelj događaja je kompanija m:tel.*

Riječ je o inspirativnoj konferenciji na kojoj će se razgovarati o važnosti mentalnog zdravlja žena, kao i javnog govora, te uticaju medija i društvenih mreža.

U okviru jednodnevne konferencije biće održano predavanje kriminologa o prepoznavanju nasilnika i načinima odbrane, zatim savjetovanje advokata o pravima žena u postupku prije i poslije postupka, značaju sigurnih kuća, smjernice psihologa o tome kada žena treba da posjeti psihoterapeuta, kao i predavanje o važnosti ginekoloških pregleda i prevenciji.

Konferenciju će otvoriti gradonačelnik grada Banja Luke, a prisutnima će se obratiti Marija Lakić i Ivana Marković, predstavnice udruženja „Heroine“ i „Žena uz ženu“.

Ključne riječi: mtel, panel, Banja Luka, Sve smo mi heroine

Izvor fotografije: Udruženje Heroine